Document ID: 31979R1516

Title and Content:
ΚΑΝΟΝΙΣΜΟΣ (ΕΟΚ) αριθ. 1516/79 ΤΗΣ ΕΠΙΤΡΟΠΗΣ της 19ης Ιουλίου 1979 περί τροποποιήσεως του κανονισμού (ΕΟΚ) αριθ. 1119/79 "περί ειδικών λεπτομερειών εφαρμογής του καθεστώτος των πιστοποιητικών εισαγωγής στον τομέα των σπόρων προς σπορά" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά(1), όπως τροποποιήθηκε τελευταία από τον κανονισμό (ΕΟΚ) αριθ. 234/79(2), και ιδίως το άρθρο 4 παράγραφος 2, Εκτιμώντας: ότι ο κανονισμός (ΕΟΚ) αριθ. 1119/79 της Επιτροπής(3) ορίζει την υποχρέωση να αναγράφεται στην αίτηση πιστοποιητικού και στο πιστοποιητικό εισαγωγής η χώρα καταγωγής του προϊόντος- ότι η σημερινή σύνταξη του κειμένου είναι δυνατόν να προκαλεί δυσκολίες ερμηνείας- ότι πρέπει, ως εκ τούτου, να προσδιορισθεί ότι η ένδειξη αυτή συνεπάγεται την υποχρέωση εισαγωγής ενός προϊόντος καταγωγής της αναγραφομένης τρίτης χώρας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Σπόρων προς Σπορά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το κείμενο του άρθρου 4 του κανονισμού (ΕΟΚ) αριθ. 1119/79 αντικαθίσταται από το ακόλουθο κείμενο: "Η αίτηση πιστοποιητικού και το πιστοποιητικό εισαγωγής περιλαμβάνουν στο τετραγωνίδιο 14 την ένδειξη της χώρας καταγωγής. Το πιστοποιητικό καθιστά υποχρεωτική την εισαγωγή προϊόντων καταγωγής τρίτων χωρών που αναφέρονται με τον τρόπο αυτό". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1979. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 19 Ιουλίου 1979.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2723
3156
5360
11

EuroVoc IDs (Expanded): 2723
3156
5360
11

Dataset Source: meu

Split: train